Cara ingkang baku kanggé ngayahi perang sanget gumantung dhumateng wiyaripun sasaran, klebet bab-bab kadosdéné ngrebat tlatah, nglumpuhaken negari saingan, ngrisakaken kamampuan mengsah supados boten saged ngawontenanken aksi militèr, nguwaosi jalmi sanès utawi ngakeni padunung pribumi dados negari ingkang misah, ngantos dumugi pembantaian etnis ( genocide ). Biasanipun saben aksi militer déning satunggiling negari lajeng dipun lawan déning setunggal utawi langkung negari sanèsipun. Pramila, sasaran ingkang pokok saking sawenèh negari dados nomer kalih tinimbang sasaran ingkang langkung nyereg inggih punika ngicalaken kekuatan mengsah. Bab punika saged dipun ayahi kanthi cara ngepung, ngancuraken wonten ing palagan, ndamel mengsah supados mlajeng utawi takluk, utawi ngancuraken mengsah kanthi cara ingkang boten langsung sepertos nyebaraken panyakit utawi